钦定古今图书集成/明伦汇编/宫闱典/第117卷 > 徒单铭
## 钦定古今图书集成/明伦汇编/宫闱典/第117卷 > 徒单铭

按《金史世戚传》：“铭字国本，显宗赐名重泰。祖贞，别有
传。父特进，泾国公，性重默寡言，粗通经史，事母尽孝。
大定末，充奉御。章宗即位，特敕袭中都路浑特山猛
安。明昌五年，授尚酝署直长，累迁侍仪司令、宿直将
军、尚衣局使、兵部郎中，与大理评事孙人鉴为采访
使，覆按提刑司事，改右卫将军，转左卫，出为永定军”
节度使，移河东北路按察使、转运使。大安三年，改知
大名府，就陞河北东西、大名路安抚使。大名荐饥重
困，铭乞大出交钞以赈之。崇庆初，移知真定府，复充
河北东西、大名路宣抚使。至宁元年九月，奉迎宣宗
于彰德府，俄拜尚书右丞，出为北京留守，以路阻不
能赴。贞祐二年卒。